Chip Kelly vuonna 2010.
**Charles "Chip" Kelly** (s. 25. marraskuuta 1963, Dover, New Hampshire) on yhdysvaltalainen amerikkalaisen jalkapallon valmentaja, joka toimii UCLA Bruins-yliopistojoukkueen päävalmentajana. Aiemmin hän on toiminut NFL:n San Francisco 49ersin ja Philadelphia Eaglesin sekä Oregon Ducks-yliopistojoukkueen päävalmentajana.

Valmennusura
------------

Kelly toimi Oregonin yliopiston päävalmentajana vuosina 2009–2012. Oregon voitti hänen alaisuudessaan 46 ottelua häviten vain seitsemän. Joukkue selvisi kaudella 2010 yliopistosarjan loppuotteluun, mutta hävisi Auburnille. Kelly on tullut tunnetuksi erittäin nopearytmisestä, innovatiivisesta ja tehokkaasta hyökkäyspelistä.

Chip Kelly siirtyi Philadelphia Eaglesin päävalmentajaksi kaudelle 2013. Hänen innovatiiviset metodinsa herättivät paljon kiinnostusta mediassa. Esimerkiksi Kellyn vetämät harjoitukset ovat erittäin organisoituja ja nopeatempoisia. Kellyn ensimmäisellä kaudella Eagles voitti 10 peliä ja pääsi divisioonansa mestarina pudotuspelihin. Ensimmäisellä kierroksella New Orleans Saints osoittatui kuitenkin niukasti paremmaksi lukemin 24-26. Kaudella 2014 Eagles voitti jälleen 10 peliä, mutta tällä kertaa se ei riittänyt pudotuspelipaikkaan. Kauden jälkeen Kellyn asema Eaglesin organisaatiossa vahvistui, kun toimitusjohtaja Howie Roseman siirrettiin muihin tehtäviin ja vastuu pelaajapolitiikasta keskitettiin Kellyn käsiin. Kelly teki rajuja muutoksia joukkueen kokoonpanoon hankkimalla mm. pelinrakentajaksi Sam Bradfordin ja keskushyökkääjäksi DeMarco Murrayn. Samalla joukkue luopui tähtipelaajistaan LeSean McCoysta, Nick Folesista ja Jeremy Maclinista. Menestys kentällä jäi kehnoksi ja ennen kauden viimeistä ottelua Kelly sai potkut. Hänen ei kuitenkaan tarvinnut olla kauan työttömänä, sillä San Francisco 49ers palkkasi Kellyn uudeksi päävalmentajakseen tammikuussa 2016. Kausi 49ersin peräsimessä sujui heikosti, ja joukkue voitti vain 2 ottelua. Kauden jälkeen Kelly irtisanottiin.

Kaudelle 2018 Kelly palasi yliopistosarjoihin, kun Los Angelesin Kalifornian yliopisto palkkasi hänet joukkueensa UCLA Bruinsin päävalmentajaksei.

Lähteet
-------

1. ↑  Philadelphia Eagles hire Oregon's Chip Kelly as next head coach Philly.com. Viitattu 16.1.2013
2. ↑  Eagles get their man, hire Oregon's Kelly SI.com. Viitattu 16.1.2013
3. ↑   ESPN.com. Viitattu 30.1.2015
4. ↑   (Arkistoitu – Internet Archive) Philadelphia Eagles: Chip Kelly Bio. Viitattu 30.1.2015
5. ↑   Pro Football Talk. Viitattu 30.1.2015
6. ↑  Philly.com: Eagles fire Chip Kelly amid team's lost season
7. ↑   (Arkistoitu – Internet Archive)
8. ↑
9. ↑


|  |  |
| --- | --- |
| Edeltäjä:**Jim Mora** | **UCLA Bruinsin päävalmentaja**2018–

 |

|  |  |  |
| --- | --- | --- |
| Edeltäjä:**Jim Tomsula** | **San Francisco 49ersin päävalmentaja**2016 | Seuraaja:**Kyle Shanahan** |

|  |  |  |
| --- | --- | --- |
| Edeltäjä:**Andy Reid** | **Philadelphia Eaglesin päävalmentaja**2013–2015 | Seuraaja:**Pat Shurmur** |

|  |  |  |
| --- | --- | --- |
| Edeltäjä:**Mark Bellotti** | **Oregon Ducksin päävalmentaja**2009–2012 | Seuraaja:**Mark Helfrich** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |